Respublikachilar partiyasining Oregon shatatidagi dastlabki saylovlarida milliarder Donald Tramp g‘olib bo‘ldi, deya xabar beradi Fox News. CNN bergan ma’lumotlarga ko‘ra, 58 foiz ovoz hisob-kitobidan keyin Tramp 65,9 foiz, uning dastlabki poygadan chiqib ulgurgan raqiblari Jon Keysik va Ted Kruz esa - 17,5 hamda 16,5 foizdan ovozga ega bo‘lishdi. O‘z navbatida, Demokratik partiyadan prezidentlikka nomzodlar orasidan kim g‘olib bo‘lgani hozircha noma’lum: 64 foiz ovozdan so‘ng vermontlik senator Berni Sanders 53 foiz, AQShning sobiq bosh kotibi Hillari Klinton esa 47 foiz ovoz to‘plashdi. Bundan avval Klinton Kentukkidagi praymerizda g‘alaba qozongani bois o‘z tarafdorlariga minnatdorchilik bildirdi. Bu yerda u Sandersdan 0,5 foizga o‘zib ketdi.